ในสภาพเศรษฐกิจปัจจุบัน ทำให้หลายคนมองหาการซื้อคอนโดมือสอง เพื่อเป็นที่อยู่อาศัยกันมากขึ้น เนื่องด้วยเหตุปัจจัยหลายอย่าง ดังนี้
1. คอนโดมือสองนั้น มีราคาที่ถูกกว่าคอนโดมือหนึ่งในยุคนี้อย่างเห็นได้ชัด หากเทียบกับขนาดห้อง และทำเลที่ใกล้เคียงกัน
2. ได้เห็นบรรยากาศโดยรอบทั้งภายใน และภายนอกโครงการได้อย่างชัดเจน ทำให้ประเมินการใช้ชีวิต หากต้องอยู่ที่นี่ได้ง่ายขึ้น
3. มีโอกาสได้ทำเลที่ตั้งที่ดีกว่าคอนโดมือหนึ่ง เพราะนับวันพื้นที่ในทำเลดีๆ หาได้ยากยิ่งนักและมีราคาสูงมาก แต่ต้องยอมรับกับสภาพและอายุการก่อสร้างของคอนโดมือสองให้ได้ด้วยเช่นกัน
4. ส่วนใหญ่แล้วคอนโดมือสองจะถูกตกแต่ง หรือ Built In เฟอร์นิเจอร์อย่างครบถ้วนแล้ว จึงสามารถย้ายเข้าอยู่ได้ทันที
5. วัสดุที่ใช้ในการก่อสร้างคอนโดมือสองหลายโครงการมีคุณภาพดีกว่า เนื่องจากราคาของวัสดุในช่วงที่ก่อสร้างอาจจะไม่ได้สูงเท่ากับในยุคนี้ ทำให้ผู้ประกอบการเลือกใช้วัสดุคุณภาพสูง